Hvers vegna eru árin í Kína látin heita eftir dýrum ? Til forna höfðu Kínverjar tunglmiðað tímatal sem byggði á 60 eininga hringrás . Slíkt dagatal er ævagamalt , eða allt frá þeim tíma sem kenndur er við Shang-ríkið frá um 1600 til 1040 f.Kr . Nú er ár galtarins samkvæmt kínversku tímatali ( þegar þetta er skrifað í maí 2007 ) . Ekki er með fullu ljóst hvernig dagatalið var notað , en sennilegt er að það hafi mjög snemma tekið á sig þá mynd sem nú er þekkt . Til dæmis er um það rætt í ritum frá tímabili hinna stríðandi þjóða ( e. Warring States Period , frá 5. öld f.Kr. til 221 f.Kr. ) og Han-tímabilinu ( 206 f.Kr til 220 e.Kr. ) . Þar eru ár kennd við svokallaða 10 himneska stofna ( e. 10 heavenly stems , k . 天干 ) og 12 jarðneskar greinar ( e. 12 earthly branches , k . 地支 ) . Þegar fram liðu stundir urðu jarðnesku greinarnar veigameiri og þá sérstaklega í stjörnuspeki og stjörnuspáfræði . Í Kína og öðrum ríkjum Austur-Asíu hefur þessi stjörnumerkjahringur mjög svipaða stöðu og dýrahringurinn í vestrænni stjörnuspeki . Aðalmunurinn er að í kínversku tímatali og stjörnuspeki er miðað við umferð Júpíters . Það tekur reikistjörnuna um 12 ár að ferðast kringum sólina svo að Júpíter er um eitt ár í hverju merki ; árin eru því nefnd eftir merkjunum . Kínverski dýrahringurinn . Tígur Snákur Upprunalega báru merkin ekki dýraheiti heldur höfðu önnur nöfn ( k . 子 zi , 丑 chou , 寅 yin , 卯 mao , 辰 chen , 巳 si , 午 wu , 未 wei , 申 shen , 酉 you , 戌 xu , 亥 hai ) . Merking þessara nafna er óljós þótt til séu ýmsar nokkuð umdeildar kenningar um hana . Seinna var farið að kenna merkin við dýr , ef til vill fyrir áhrif frá Tíbet , Indlandi eða jafnvel Persíu . Ýmsar skemmtilegar sögur eru til um hvernig breytingin kom til . Í taóisma er sagt að hinn himneski keisari hafi lagt fyrir dýrin keppni sem ákvað hvaða dýr einkenndi hvaða merki og í hvaða röð . Í Búddisma er það á hinn bóginn Búdda sem ku bjóða öllum dýrum jarðar til veislu en aðeins 12 dýr mæta . Í Kína var sólarhringnum áður einnig skipt í 12 tímabil sem kennd voru við jarðnesku greinarnar . Tímabilið frá 23:00 til 1:00 eftir miðnætti var子 zi , frá 1:00 til 3:00 丑 chou og svo framvegis . Á kínversku er því miðnætti kennt við 子 zi ( k . 子夜 ziye ) og hádegi við午 wu ( k . 中午 zhongwu ) . Nokkuð ítarlegri upplýsingar um kínverskt tímatal og stjörnuspeki má finna á Wikipediu : Chinese astrology .